จากหลายๆคนที่ชื่นชอบที่นี่รวมทั้งเพื่อนบางคนที่ไปทานด้วยกัน คิดว่าร้านครัวม่อนไข่น่าจะถูกปากหลายคนพอสมควร แต่ถ้าถามความเห็นส่วนตัวรู้สึกว่ายังไม่มีเมนูไหนที่ประทับใจมากจนอยากกลับไปทานอีกรอบ เลยเอาไปแค่ 3 ดาวพอ

เรื่องของบรรยากาศร้าน ให้อารมณ์คล้ายๆร้านแถวๆสามย่านยังไงก็ไม่รู้ ฮ่าๆๆๆ โต๊ะส่วนใหญ่จะเป็นโต๊ะยาวสำหรับเพื่อนฝูงมาทานกันเยอะๆ ตอนไป ทานกัน 11 คนได้ ไม่มีปัญหาเรื่องโต๊ะเลย :)

ความอร่อย!! ลองสั่งเมนูแนะนำมาดังนี้
- ปลาเนื้ออ่อนทอดกระเทียม โอเค
- ปีกไก่ทอดเกลือ....อันนี้ทำเองยังรู้สึกอร่อยกว่านะ
- ยำผักกูดทรงเครื่อง ไม่ได้ทานแต่เพื่อนบอกว่าอร่อย
- ลาบไข่ อันนี้อร่อยค่ะ แปลกดี ขอแนะนำ ****
- พะแนงรวมมิตรห่อไข่ อันนี้ก็ดี แต่ระวังนะคะ เพราะค่อนข้างเผ็ดทีเดียว
- ทอดมันหัวปลี เฉยๆ เคยทานที่อร่อยกว่านี้ อันนี้ทอดมาค่อนข้างแข็งไปนิด
- แกงส้มชะอมกุ้งสด โอเค
- เห็ดผัดน้ำมันหอย ก็อร่อยดี มีเห็ดหลายรูปแบบปนๆกัน

น้ำดื่มมี น้ำมะพร้าว, น้ำอ้อย, น้ำสับปะรด และ น้ำอัดลมต่างๆ

โดยรวมเพื่อนบอกว่าอร่อยแต่หนักหวานไปนิด แต่ส่วนตัวเรื่องความหวานไม่ติดนะ เคยเจอพวกหวานกว่านี้แยะ
นับเป็นร้านที่โอเคร้านนึงเลยค่ะ